潘頓孖老婆遊日本 輕鬆備戰安田
2024年05月31日 13:50
東網電視
更多新聞短片
潘頓同老婆先食Omakase，再落酒吧飲酒。（來源：潘頓、潘頓老婆IG)
潘頓星期日將策騎姚本輝馬房嘅「遨遊氣泡」出戰安田紀念賽，琴日去到日本就同老婆去食Omakase，之後再轉場落酒吧飲酒，兩公婆飲飽食醉之後去咗行街，仲拍咗條澀谷十字路口嘅短片放上IG。
而潘頓今朝就去咗打高爾夫球，不過天公不造美，日本同香港一樣都受颱風影響落雨，但就絕無影響潘頓嘅發揮，第17、18洞都打出低4桿嘅成績，就睇吓佢星期日可唔可以都咁神勇，幫「遨遊氣泡」克服15檔，繼「牛精福星」同「靚蝦王」之後，再次一桿進洞，成為第3隻凱旋而歸嘅香港代表。